CELEX: 62015CN0116
Language: ro
Date: 2015-03-06 00:00:00
Title: Cauza C-116/15: Acțiune introdusă la 6 martie 2015 – Parlamentul European/Consiliul Uniunii europene

4.5.2015   
            
            
               RO
            
            
               Jurnalul Oficial al Uniunii Europene
            
            
               C 146/30
            
         Acțiune introdusă la 6 martie 2015 – Parlamentul European/Consiliul Uniunii europene
   (Cauza C-116/15)
   (2015/C 146/37)
   Limba de procedură: franceza
   
      Părțile
   
   
      Reclamant: Parlamentul European (reprezentanți: F. Drexler, A. Caiola, M. Pencheva, agenţi)
   
      Pârât: Consiliul Uniunii Europene
   
      Concluziile reclamantului
   
   
               —
            
            
               Conexarea prezentei cauze la cauza înregistrată sub numărul C-14/15 în vederea bunei desfășurări a fazei scrise și orale a procedurii și a pronunțării hotărârii;
            
         
               —
            
            
               Anularea Deciziei Consiliului 2014/911/UE din 4 decembrie 2014 privind lansarea schimbului automatizat de date în ceea ce privește datele dactiloscopice în Letonia (1);
            
         
               —
            
            
               obligarea pârâtului la plata ansamblului cheltuielilor de judecată.
            
         
      Motivele și principalele argumente
   
   Parlamentul European invocă două motive în susținerea acțiunii sale întemeiate pe articolul 263 TFUE.
   Prin intermediul primului motiv, Parlamentul apreciază că Consiliul a utilizat un temei juridic neadecvat pentru adoptarea Deciziei 2014/911/UE. În cadrul acestui prim motiv, Parlamentul prezintă două tipuri de raționament. Parlamentul susține îndeosebi că Consiliul ar fi trebuit să găsească un temei juridic pentru decizia atacată printre dispozițiile TFUE și că, în orice caz, Consiliul s-ar fi întemeiat pe o dispoziție nelegală pentru adoptarea Deciziei 2014/911/UE. El ar fi utilizat astfel un temei juridic derivat care, în sine, este nelegal, în conformitate cu jurisprudența Curții. În temeiul acestui motiv, Parlamentul ridică o excepție de nelegalitate care vizează articolul 25 alineatul (2) din Decizia 2008/615/JAI (2).
   Prin intermediul celui de al doilea motiv, Parlamentul reproșează Consiliului utilizarea unei proceduri decizionale eronate pentru adoptarea deciziei amintite. Parlamentul deduce din aceasta o încălcare a tratatelor precum și o încălcare a normelor fundamentale de procedură.
   
      (1)  JO L 360, p. 28.
   
      (2)  JO L 210, p. 1.